stanford-oval/wikipedia huggingface dataset:
ฌือตอมือร์

| ฌือตอมือร์ |
| --- | --- |
นคร

   ธง ตราอาร์ม
ฌือตอมือร์ที่ตั้งนครฌือตอมือร์ในประเทศยูเครน
พิกัด: 50°15′0″N 28°40′0″E﻿ / ﻿50.25000°N 28.66667°E﻿ / 50.25000; 28.66667
ประเทศ:  ยูเครน
แคว้น: ฌือตอมือร์
เขต: ฌือตอมือร์
ก่อตั้ง: ค.ศ. 884
การปกครอง
 • นายกเทศมนตรี: Serhii Sukhomlyn
พื้นที่
 • ทั้งหมด: 61 ตร.กม. (24 ตร.ไมล์)
ความสูง: 221 เมตร (725 ฟุต)
ประชากร (ค.ศ. 2018)
 • ทั้งหมด: 266,936 คน
เขตเวลา: UTC+2 (ฤดูหนาว)
: UTC+3 (ออมแสงฤดูร้อน)
รหัสไปรษณีย์: 10000 — 10036
รหัสพื้นที่: +380 412
เว็บไซต์: zt-rada.gov.ua/index.php
ฌือตอมือร์ (ยูเครน: Жито́мир, อักษรโรมัน: Zhytomyr; รัสเซีย: Жито́мир, อักษรโรมัน: Zhitomir; โปแลนด์: Żytomierz; ยิดดิช: זשיטאָמיר, อักษรโรมัน: Žitomir) เป็นนครที่ตั้งอยู่ทางเหนือของซีกตะวันตกของประเทศยูเครน และเป็นศูนย์กลางการปกครองของแคว้นฌือตอมือร์ นครมีพื้นที่ 65 ตารางกิโลเมตร และมีประชากร 266,936 คน
ฌือตอมือร์ถือเป็นศูนย์กลางคมนาคมที่สำคัญ โดยตั้งอยู่บนเส้นทางประวัติศาสตร์ที่เชื่อมต่อระหว่างกรุงเคียฟกับแบรสต์ในประเทศเบลารุส ปัจจุบัน นครอยู่เส้นทางที่เชื่อมต่อระหว่างวอร์ซอ–เคียฟ, มินสค์–อิซมายิล และเมืองหลักต่าง ๆ ของยูเครน ฌือตอมือร์ยังเป็นที่ตั้งของฐานทัพอากาศออเซร์เน ซึ่งเป็นจุดยุทธศาสตร์ที่สำคัญในสงครามเย็น อยู่ห่างจากนครไปทางตะวันออกเฉียงใต้ 11 กิโลเมตร กิจกรรมทางเศรษฐกิจที่สำคัญของฌือตอมือร์ ได้แก่ แปรรูปไม้ แปรรูปอาหาร ทำเหมืองหินแกรนิต ทำโลหะ และผลิตเครื่องดนตรี
แคว้นฌือตอมือร์เป็นศูนย์กลางสำคัญของชาวโปแลนด์ในยูเครน และในตัวนครเอง มีอาสนวิหารละตินคาทอลิก และสุสานโปแลนด์โรมันคาทอลิกที่ก่อตั้งใน ค.ศ. 1800 สุสานแห่งนี้ถูกขนานนามว่าเป็นสุสานชาวโปแลนด์นอกประเทศที่ใหญ่เป็นอันดับที่สาม รองจากสุสานลูชากิวในลวิว และสุสานราซอสในวิลนีอัส
แหล่งข้อมูลอื่น

Zhytomyr Journal – ข่าว, ภาพ, แผนที่ และอื่น ๆ (ในภาษารัสเซีย)
มุขมณฑลคาทอลิกละติน GCatholic (ในภาษาอังกฤษ)
Интересный Житомир - บล็อกเกี่ยวกับประวัติของฌือตอมือร์ (ในภาษารัสเซีย)
อาสนวิหารละติน GCatholic (ในภาษาอังกฤษ)
Trindelka เก็บถาวร 2008-12-20 ที่ เวย์แบ็กแมชชีน – เว็บท่าของเมืองฌือตอมือร์ (ในภาษายูเครน)
แผนที่ของฌือตอมือร์ – ร้านกาแฟ, บาร์, ภัตตาคาร, และอื่น ๆ เกี่ยวกับเมือง (ในภาษายูเครน)
โรงแรม ในฌือตอมือร์ (ในภาษารัสเซีย)
| ด ค ก เขตการปกครองของประเทศยูเครน |
| --- | --- |
เมืองหลวง: เคียฟ
แคว้น:  กีรอวอฮรัด  คแมลนึตสกึย  คาร์กิว  เคียฟ  แคร์ซอน  แชร์กาซือ  แชร์นิวต์ซี  แชร์นีฮิว  ซาการ์ปัจจา  ซาปอริฌเฌีย  ซูมือ  ฌือตอมือร์  ดนีปรอแปตร็อวสก์  ดอแนตสก์2  แตร์นอปิล  ปอลตาวา  มือกอลายิว  ริวแน  ลวิว  ลูฮันสก์2  วอลึญ  วินนึตเซีย  ออแดซา  อีวานอ-ฟรันกิวสก์ 
นครสถานะพิเศษ:  เคียฟ  แซวัสตอปอล1 
สาธารณรัฐปกครองตนเอง:  ไครเมีย1 
ศูนย์กลางการบริหาร:  กรอปึวนึตสกึย  คแมลนึตสกึย  คาร์กิว  เคียฟ  แคร์ซอน  แชร์กาซือ  แชร์นิวต์ซี  แชร์นีฮิว  ซาปอริฌเฌีย  ซิมแฟรอปอล  ซูมือ  แซวัสตอปอล  ฌือตอมือร์  ดนีปรอ  ดอแนตสก์2  แตร์นอปิล  ปอลตาวา  มือกอลายิว  ริวแน  ลวิว  ลุตสก์  ลูฮันสก์2  วินนึตเซีย  ออแดซา  อีวานอ-ฟรันกิวสก์  อุฌฮอรอด 
1ถูกอ้างกรรมสิทธิ์และควบคุมโดยรัสเซียในฐานะสาธารณรัฐไครเมียและนครสหพันธ์แซวัสตอปอล  2บางส่วนของแคว้นถูกควบคุมโดยสาธารณรัฐประชาชนดอแนตสก์และสาธารณรัฐประชาชนลูฮันสก์ซึ่งเป็นรัฐแบ่งแยกดินแดนที่นิยมรัสเซีย
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  สารานุกรมของยูเครนสมัยใหม่  สารานุกรมอินเทอร์เน็ตของยูเครน  IdRef
ชาตินิยมตุรกี

ธงชาติตุรกี
บุคลาธิษฐานของชาติในการปลดปล่อยอิซมีร์เมื่อ ค.ศ. 1922
ชาตินิยมตุรกี (ตุรกี: Türk milliyetçiliği) เป็นแนวคิดชาตินิยมในบรรดาประชากรตุรกีและบุคคลที่มีอัตลักษณ์ประจำชาติเป็นชาวตุรกี ชาตินิยมตุรกีประกอบด้วยการเคลื่อนไหวทางการเมืองและสังคม กับความรู้สึกที่กระตุ้นด้วยความรักต่อวัฒนธรรม ภาษา และประวัติศาสตร์ตุรกี และความภาคภูมิใจในประเทศตุรกีและชาวตุรกี แม้ว่าสำนึกความเป็นชาติในตุรกีสามารถสืบย้อนไปได้หลายศตวรรษ แนวคิดชาตินิยมเป็นปัจจัยสำคัญในการกำหนดทัศนคติของชาวตุรกี โดยเฉพาะอย่างยิ่งตั้งแต่คริสต์ศตวรรษที่ 20 แนวคิดชาตินิยมสมัยใหม่เจริญขึ้นในช่วงสมัยทันซีมัต และยังมีความสัมพันธ์อันซับซ้อนกับอัตลักษณ์มุสลิม อุดมการณ์รวมกลุ่มเติร์ก และลัทธิตูรัน
ประวัติ

หลังจักรวรรดิออตโตมันล่มสลาย มุสทาฟา เคมัล อาทาทืร์คขึ้นมามีอำนาจ เขาเป็นผู้นำการปฏิรูปภาษามาใช้ โดยมีจุดมุ่งหมาย "ชำระล้าง" ภาษาตุรกีจากอิทธิพลต่างชาติ (ส่วนใหญ่จากอาหรับและเปอร์เซีย) เขายังสนับสนุนวิทยานิพนธ์ประวัติศาสตร์ตุรกีในวงการทางการเมืองและการศึกษาตุรกีตั้งแต่คริสต์ทศวรรษ 1930 นักวิจัยชาวตุรกีในเวลานั้นอย่าง Hüseyin Cahit Yalçın และ Rıfat Osman Bey ก็เกิดมีแนวคิดว่าชาวซูเมอร์ยุคต้นคือชาวเติร์กดั้งเดิม
นักชาตินิยมตุรกีช่วงแรกโดยทั่วไปเป็นฆราวาส และส่วนใหญ่ได้รับอิทธิพลจาก Ziya Gökalp (1876–1924) Gökalp มีจุดมุ่งหมายในการทำให้ศาสนาอิสลามกลายเป็นเติร์ก (Turkification) เช่น อัลกุรอานควรแปลจากภาษาอาหรับไปเป็นภาษาตุรกี และการอะษานจากหออะษานควรร้องเป็นภาษาตุรกีแทนที่จะเป็นภาษาอาหรับ ในช่วงต้นของสาธารณรัฐ ธรรมเนียมศาสนาไม่เป็นสิ่งสำคัญ และกลุ่มชาตินิยมตุรกีเปิดกว้างต่อความเป็นตะวันตกในสังคมตุรกีมากกว่ากลุ่มอื่น
ดูเพิ่ม

16 จักรวรรดิเติร์กอันยิ่งใหญ่
ข้อมูล

Arman, Murat Necip. "The Sources Of Banality In Transforming Turkish Nationalism" เก็บถาวร 5 มีนาคม 2009 ที่ เวย์แบ็กแมชชีน. CEU Political Science Journal, issue: 02 / 2007, pp. 133–151.
Eissenstat, Howard. "Anatolianism: The History of a Failed Metaphor of Turkish Nationalism". Paper presented at Middle East Studies Association Conference, Washington, D.C., November 2002.
Tachau, Frank. "The Search for National Identity among the Turks". Die Welt des Islams, New Series, Vol. 8, Issue 3 (1963), pp. 165–176.]
อ่านเพิ่ม

Çetin, Zafer M. (October 2004). "Tales of past, present, and future: mythmaking and nationalist discourse in Turkish politics". Journal of Muslim Minority Affairs. 24 (2): 347–365. doi:10.1080/1360200042000296708. S2CID 143320570.
Poulton, Hugh (May 1999). "The struggle for hegemony in Turkey: Turkish nationalism as a contemporary force". Journal of Southern Europe and the Balkans. 1 (1): 15–31. doi:10.1080/14613199908413984.
Uslu, Emrullah (March 2008). "Ulusalcılık: The Neo-nationalist Resurgence in Turkey". Turkish Studies. 9 (1): 73–97. doi:10.1080/14683840701814018. S2CID 145194000.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Turkish nationalism
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ 
ภาพวาดแสดงการปฏิรูปของอาทาทืร์คจากขวาไปซ้าย: ชัยชนะเหนือการรุกรานของกรีก การละทิ้งแฟซ, การปิดพำนักศาสนา, การรับชุดตัวอักษรตุรกีใหม่ การรับประมวลกฎหมายแพ่งตุรกี
ธนบัตร 5 ลีราในสมัยอาทาทืร์ค หมาป่าเทาเป็นสัญลักษณ์ชาตินิยมตุรกีและอุดมการณ์รวมกลุ่มเติร์ก
ชาบี

ระวังสับสนกับ ชาบี อาลอนโซ
ชาบิเอ อาร์นันดัส อี แกร็วส์ (กาตาลา: Xavier Hernández i Creus) หรือที่รู้จักกันในชื่อ ชาบี (Xavi) เป็นผู้จัดการทีมฟุตบอลมืออาชีพชาวกาตาลันและอดีตนักเตะจากประเทศสเปน ซึ่งล่าสุดได้เป็นผู้จัดการทีมสโมสรบาร์เซโลนาในลาลิกา เขาได้รับการยอมรับอย่างกว้างขวางว่าเป็นหนึ่งในกองกลางที่ดีที่สุดตลอดกาล ชาบีมีชื่อเสียงในเรื่องการจ่ายบอล การมองเห็นเกม การรักษาบอล และตำแหน่งการยืนในสนาม
เขาเคยติดทีมยอดเยี่ยมแห่งปีของฟีฟ่า (FIFA FIFPro World XI) ถึงหกครั้งในช่วงปี 2008 ถึง 2013 และทีมยอดเยี่ยมแห่งปีของยูฟ่า (UEFA Team of the Year) ห้าครั้งในช่วงปี 2008 ถึง 2012 ในปี 2020 ชาบีได้รับการเสนอชื่อในทีมดรีมทีมของบัลลงดอร์ ซึ่งเป็นทีมยอดเยี่ยมตลอดกาลที่เผยแพร่โดยนิตยสารฟุตบอลฝรั่งเศส เขาเป็นหนึ่งในนักเตะที่มีการบันทึกว่าลงเล่นมากกว่า 1,000 นัดในการแข่งขันอาชีพ
ชาบีเข้าร่วมลามาซิอา (La Masia) สถาบันเยาวชนของบาร์เซโลนาเมื่ออายุ 11 ปี และเปิดตัวกับทีมชุดใหญ่ครั้งแรกในการแข่งขันกับเอร์เรเซเด มายอร์กาในเดือนสิงหาคมปี 1998 ขณะอายุ 18 ปี รวมทั้งหมดเขาลงเล่นให้กับบาร์เซโลนา 767 นัด ซึ่งเป็นสถิติสโมสรเดิมที่ปัจจุบันถูกทำลายโดยลิโอเนล เมสซี และทำประตูได้ 85 ประตู ชาบีเป็นผู้เล่นคนแรกในประวัติศาสตร์ของสโมสรที่ลงเล่นในแมตช์ยุโรปและฟีฟ่าคลับเวิลด์คัพรวมกันถึง 150 นัด กับบาร์เซโลนา ชาบีคว้าแชมป์ลาลิกา 8 ครั้งและแชมป์ยูฟ่าแชมเปียนส์ลีก 4 ครั้ง ในปี 2015 เขาออกจากบาร์เซโลนาเพื่อเข้าร่วมกับอัลซัดด์ เขาคว้าถ้วยรางวัลทั้งหมด 4 ครั้งก่อนที่จะเกษียณจากการเป็นนักฟุตบอลอาชีพในปี 2019
กับทีมชาติสเปน ชาบีชนะการแข่งขันฟุตบอลเยาวชนโลกของฟีฟ่าในปี 1999 และได้รับเหรียญเงินในการแข่งขันโอลิมปิกปี 2000 หลังจากเปิดตัวกับทีมชาติชุดใหญ่ในปี 2000 เขาลงเล่นให้ทีมชาติ 133 นัด และเป็นบุคคลสำคัญในการประสบความสำเร็จของทีม เขามีบทบาทสำคัญในชัยชนะของสเปนในฟุตบอลโลก 2010 และการชนะยูโร 2008 และยูโร 2012 เขาได้รับการตั้งชื่อเป็นผู้เล่นยอดเยี่ยมของการแข่งขันยูโร 2008 และติดทีมยอดเยี่ยมของยูโรในปี 2008 และ 2012 ด้วยการทำ 2 แอสซิสต์ในนัดชิงชนะเลิศยูโร 2012 ชาบีกลายเป็นผู้เล่นคนแรกที่ทำแอสซิสต์ในนัดชิงชนะเลิศยุโรปสองครั้งแยกกัน หลังจากฟุตบอลโลก 2014 ชาบีประกาศเลิกเล่นฟุตบอลทีมชาติ
ชาบีได้อันดับ 3 ในรางวัลนักเตะยอดเยี่ยมของฟีฟ่าในปี 2009 และตามด้วยอันดับ 3 ในรางวัลผู้สืบทอดคือ ฟีฟ่าบัลลงดอร์ในปี 2010 และ 2011 ในปี 2011 เขาเป็นรองแค่ลิโอเนล เมสซี สำหรับรางวัลนักเตะยอดเยี่ยมของยูฟ่า ชาบีได้รับรางวัลเจ้าชายแห่งอัสตูเรียสในปี 2012 เขาได้รับรางวัลผู้เล่นกองกลางยอดเยี่ยมของโลกจาก IFFHS 4 ครั้งติดต่อกันระหว่างปี 2008 ถึง 2011
หลังจากเกษียณจากการเล่นฟุตบอลอาชีพ ชาบีเปลี่ยนไปเป็นผู้จัดการทีม และได้รับการแต่งตั้งเป็นผู้จัดการทีมสโมสรอัลซัดด์ในลีกกาตาร์สตาร์ส ในเดือนพฤษภาคม 2019 ที่ซึ่งเขาคว้าแชมป์ 7 รายการภายในเวลาน้อยกว่าสามปี ในเดือนพฤศจิกายน 2021 ชาบีได้รับการแต่งตั้งเป็นผู้จัดการทีมบาร์เซโลนาสโมสรเดิมของเขา เขาคว้าแชมป์ซูเปอร์โกปาเดเอสปัญญา 2023 และแชมป์ลาลิกา 2022–23 ในฤดูกาลแรกของเขาในฐานะผู้จัดการทีม
ชีวิตในวัยเด็ก

ชาบีเกิดที่เมืองตาร์ราซา จังหวัดบาร์เซโลนา แคว้นกาตาลุญญา ชาบีเป็นผลผลิตของสถาบันเยาวชนลามาซิอาของสโมสรบาร์เซโลนา ซึ่งเขาเข้าร่วมเมื่ออายุ 11 ปี จากสโมสร UFB ยาบัก ตาร์ราซา และสโมสรตาร์ราซา พ่อของเขา Joaquim เคยเป็นนักเตะของสโมสรซาบาเด็ลย์ในดิวิชันแรก พี่ชายของเขา Óscar เคยเป็นนักเตะและผู้จัดการทีม
ชาบีผ่านการเล่นในทีมเยาวชนและทีมสำรองของบาร์เซโลนา และเป็นสมาชิกคนสำคัญของบาร์เซโลนา เบ ภายใต้การคุมทีมของโจเซป มาเรีย กอนซาลโว ที่ได้เลื่อนชั้นสู่ดิวิชันสอง
แม้ว่าเขาจะได้รับแรงบันดาลใจเริ่มต้นจากเพื่อนร่วมทีมชาวสเปน แป็ป กวาร์ดิออลา ที่บาร์เซโลนา เมื่อยังเป็นเด็ก ชาบีก็ยังดูฟุตบอลอังกฤษเป็นจำนวนมาก และยกย่องกองกลางอย่าง จอห์น บาร์นส์, พอล แกสคอยน์ และแมตต์ เลอ ทิสซิเอร์
เกียรติประวัติ > นักเตะ

บาร์เซโลนา
ลาลิกา: 1998–99, 2004–05, 2005–06, 2008–09, 2009–10, 2010–11, 2012–13, 2014–15
โกปา เดล เรย์: 2008–09, 2011–12, 2014–15
ซูเปร์โกปา เด เอสปัญญา: 2005, 2006, 2009, 2010, 2011, 2013
ยูฟ่า แชมเปียนส์ ลีก: 2005–06, 2008–09, 2010–11, 2014–15
ยูฟ่า ซูเปอร์ คัพ: 2009, 2011
ฟีฟ่า คลับ เวิลด์ คัพ: 2009, 2011
อัสซัดด์
กาตาร์ สตาร์ส ลีก: 2018–19
กาตาร์ คัพ: 2017
ชีค จาสซิม คัพ: 2017
เอมิเรอร์ ออฟ กาตาร์ คัพ: 2017
สเปน U20
แชมป์เยาวชนโลกฟีฟ่า: 1999
สเปน
ฟุตบอลโลก: 2010
ฟุตบอลชิงแชมป์แห่งชาติยุโรป: 2008, 2012
เกียรติประวัติ > ผู้จัดการทีม

อัสซัดด์
กาตาร์ สตาร์ส ลีก: 2020–21
กาตาร์ คัพ: 2020, 2021
ชีค จาสซิม คัพ: 2019
เอมิเรอร์ ออฟ
กาตาร์ คัพ: 2020, 2021
กาตาร์ สตาร์ส คัพ: 2019–20
บาร์เซโลนา
ลาลิกา: 2022–23
ซูเปร์โกปา เด เอสปัญญา: 2023
ชาบี และ อิเกร์ กาซิยัส กัปตันทีมชาติสเปน หลังคว้าแชมป์ฟุตบอลชิงแชมป์แห่งชาติยุโรป 2012
ชาบีสมัยเล่นให้กับทีมชาติสเปน
ตอกมัก

| ตอกมัก |
| --- | --- |
นคร
อาคารพาณิชย์ในตอกมัก
   ธง ตราอาร์ม
ตอกมักที่ตั้งนครตอกมักในประเทศยูเครน
พิกัด: 47°15′N 35°42′E﻿ / ﻿47.250°N 35.700°E﻿ / 47.250; 35.700
ประเทศ:  ยูเครน
แคว้น: ซาปอริฌเฌีย
เขต: ปอลอฮือ
ถูกยึดครองโดย:  รัสเซีย
พื้นที่
 • พื้นดิน: 32.46 ตร.กม. (12.53 ตร.ไมล์)
ประชากร (พ.ศ. 2564)
 • ทั้งหมด: 30,132 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 71700
รหัสพื้นที่: +380 6178
ภูมิอากาศ: Dfa
เว็บไซต์: tokmakcity.org.ua
ตอกมัก (ยูเครน: Токма́к) เป็นนครในเขตปอลอฮือ แคว้นซาปอริฌเฌีย ทางตอนใต้ของประเทศยูเครน ตั้งอยู่ริมแม่น้ำตอกมัชกาซึ่งเป็นลำน้ำสาขาของแม่น้ำตอกมัก แต่เดิมตอกมักเป็นศูนย์กลางการบริหารของเขตตอกมักก่อนที่เขตนี้จะถูกยุบรวมเข้ากับเขตปอลอฮือใน พ.ศ. 2563 นครนี้มีประชากรประมาณ 30,132 คน (ประมาณการ พ.ศ. 2564)
ดาร์ดะเนลส์

ช่องแคบดาร์ดะเนลส์
แผนที่แสดงสถานที่ตั้งของช่องแคบดาร์ดะเนลส์ (สีเหลือง) ส่วนสีแดงคือช่องแคบบอสฟอรัส
ช่องแคบดาร์ดะเนลส์ (ตุรกี: Çanakkale Boğazı, กรีก: Δαρδανέλλια, Dardanellia; อังกฤษ: Dardanelles) เป็นช่องแคบ ตั้งอยู่ทางตะวันตกเฉียงเหนือของประเทศตุรกี กั้นระหว่างคาบสมุทรกัลลิโพลีของตุรกีส่วนที่อยู่ในทวีปยุโรปกับตุรกีส่วนที่อยู่ในทวีปเอเชีย เชื่อมทะเลมาร์มะรากับทะเลอีเจียน ที่จุดพิกัด 40°13′N 26°26′E﻿ / ﻿40.217°N 26.433°E﻿ / 40.217; 26.433 ช่องแคบมีความยาว 61 กิโลเมตร (38 ไมล์) แต่กว้างเพียง 1.2 ถึง 6 กิโลเมตร (0.75 ถึง 3.7 ไมล์) มีความลึก ลึกสุด 103 เมตร (338 ฟุต)
ติณฏุกกัล

| ติณฏุกกัล |
| --- | --- |
นคร

ประเทศ:  อินเดีย
รัฐ: รัฐทมิฬนาฑู
เขต: ติณฏุกกัล
แคว้น: ราชวงศ์พันด์ยัน
Division: มตุไร
การปกครอง
 • ประเภท: Municipal Corporation
 • องค์กร: Dindigul City Municipal Corporation
 • Mayor: Vacant
 • Commissioner of City Corporation: Mr T.Kumar M.Com
พื้นที่
 • ทั้งหมด: 14.96 ตร.กม. (5.78 ตร.ไมล์)
ความสูง: 268 เมตร (879 ฟุต)
เดมะนิม: Dindigulite
ภาษา
 • ทางการ: ทมิฬและอังกฤษ
เขตเวลา: UTC+05:30 (IST)
PIN: 624xxx
Telephone code: +91-451
ทะเบียนพาหนะ: TN 57
เว็บไซต์: Dindigul Municipal Corporation
ติณฏุกกัล [ติน-ตุก-กัน] (ทมิฬ: திண்டுக்கல்) หรือ ฑิงฑิคุล (ฮินดี: डिंडिगुल) เป็นนครในรัฐทมิฬนาฑู ทางตอนใต้ของประเทศอินเดีย ตั้งอยู่ราว 420 กม. ทางทิศตะวันตกเฉียงใต้ของเมืองหลวงรัฐ เมืองเจนไน นครที่อยู่ใกล้สุดคือมตุไร อยู่ห่าง 66 กม.
เชื่อว่าเมืองติณฏุกกัลเป็นที่ตั้งถิ่นฐานโบราณ มีผู้ปกครองในหลายยุคหลายสมัยอย่าง อาณาจักรพันด์ยันช่วงต้น, ยุคกลางของราชวงศ์โจฬะ, ราชวงศ์ปัลลวะ, ปัณฑยะช่วงปลาย, รัฐสุลต่านมตุไร, รัฐสุลต่านติณฏุกกัล, จักรวรรดิวิชัยนคร, ราชวงศ์มตุไรนายาก, จันทาซาฮิบ (Chanda Sahib), ราชอาณาจักรคาร์นาทิก และอังกฤษ เมืองติณฏุกกัลยังมีอนุสรณ์ทางประวัติศาสตร์เป็นจำนวนมาก
อุตสาหกรรมของเมือง เช่น ทำกุญแจ เครื่องหนัง ปั่นสิ่งทอ บริการด้านการบริหาร การค้าพืชผลทางเกษตร การธนาคาร เครื่องมือการเกษตร และการบริการด้านการศึกษา เมืองมีพื้นที่ 14.01 ตร.กม. มีประชากร 207,327 คน ในปี ค.ศ. 2011 เมืองติณฏุกกัลมีถนนและทางรถไฟที่เชื่อมต่อกับส่วนที่เหลือของรัฐทมิฬนาฑูได้ดี เป็นเมืองใหญ่เป็นอันดับ 12 ของรัฐ จากการสำรวจสำมะโนประชากรในปี ค.ศ. 2011 เมืองมีพื้นที่เพาะปลูก 200,000 เอเคอร์ และเกษตรกรรมยังคงเป็นอาชีพหลักของประชากร ติณฏุกกัลมีพื้นที่ป่าสงวน 85 เอเคอร์
ซินิชา มิฮายลอวิช

ซินิชา มิฮายลอวิช (เซอร์เบีย: Синиша Михајловић; 20 กุมภาพันธ์ ค.ศ. 1969 – 16 ธันวาคม ค.ศ. 2022) เป็นนักฟุตบอลและผู้จัดการชาวเซอร์เบียที่มีชื่อเสียงในการยิงฟรีคิกที่โค้งเข้าไปในประตูด้วยเท้าซ้ายที่ถนัด
ในอาชีพนักฟุตบอลเขาเล่นเป็นกองหลังหรือกองกลาง เขาคว้าแชมป์ยูโรเปียนคัพ 1 สมัยกับเรดสตาร์ เบลเกรด หรือ เซอร์เวนา ซเวซด้า ในปัจจุบันในปี ค.ศ. 1991 และเล่นเป็นส่วนใหญ่ในอาชีพของเขาในเซเรีย อา อิตาลี โดยลงเล่นให้โรม่า, ซามพ์โดเรีย, ลาซิโอ และอินเตอร์ มิลาน 553 นัด และคว้าแชมป์ลีกกับสองสโมสรหลัง
ซินิชา มิฮายลอวิช เสียชีวิตวันศุกร์ที่ 16 ธันวาคม ค.ศ. 2022 ด้วยโรคมะเร็งเม็ดเลือดขาว
ชีวิตช่วงต้น

มิฮายลอวิชเกิดในครอบครัวชนชั้นแรงงานที่วูกอวาร์ จากพ่อชาวเซิร์บในบอสเนีย กับแม่ชาวโครแอต เขาเติบโตที่ Borovo Naselje ร่วมกับน้องชายชื่อ Dražen (เกิด ค.ศ. 1973) Bogdan (เสียชีวิต ค.ศ. 2011) พ่อของทั้งสองจากหมู่บ้าน Kukulje ที่ตั้งอยู่ระหว่าง Srbac กับ Laktaši เป็นคนขับรถบรรทุกของบริษัทก่อสรา้ง Građevinar ที่วูกอวาร์ ส่วน Viktorija แม่ของทั้งสอง ทำงานในโรงงานรองเท้า Borovo มิฮายลอวิชระบุตนเองเป็นชาวเซิร์บ แต่ก็กล่าวด้วยว่า เขามองโครเอเชียเป็นประเทศของตนด้วย
ในช่วงสงครามประกาศเอกราชโครเอเชีย กองทัพโครเอเชียทำลายบ้านของเขา ลุงฝ่ายแม่เรียกแม่และบอกเธอว่าควรอยู่ที่ Borovo ส่วนสามีของเธอ (ผู้เป็นพ่อของซินิชา) จะถูกฆ่า เมื่ออาสาสมัครรักษาดินแดนเซอร์เบียยึดครองเมือง Borovo พวกทหารจึงจับลุง และพบเลขประจำตัวของซินิชาในสมุดที่อยู่ของเขา ซินิชาจึงถูกเรียกมาและถามว่าทั้งสองเป็นญาติกันหรือไม่ ลุงของเขาจึงรอดจากการสังหาร
ชีวิตส่วนตัวและเสียชีวิต

มิฮายลอวิชแต่งงานกับ Arianna Rapaccioni อดีตผู้จัดรายการโทรทัศน์ชาวอิตาลี ทั้งคู่ให้กำเนิดลูก 5 คน แบ่งเป็นชาย 3 คน และหญิง 2 คน ในวันที่ 13 กรกฎาคม ค.ศ. 2019 มิฮายลอวิชประกาศต่อสาธารณชนว่าเขาได้รับการวินิจฉัยว่าเป็นมะเร็งเม็ดเลือดขาวชนิดเฉียบพลัน อย่างไรก็ตาม เขาก็ยังคงทำหน้าที่เป็นผู้จัดการโบโลญญาต่อ หลังทำเคมีบำบัดสามครั้ง เขาจึงเข้ารับการปลูกถ่ายไขกระดูก
ในเดือนตุลาคม ค.ศ. 2021 เขากลายเป็นปู่หลัง Virginia ลูกสาวของเขา ให้กำเนิดลูกสาว เธอมีสามีชื่อ Alessandro Vogliacco ผู้เล่นให้กับเจนัว
มิฮายลอวิชเสียชีวิตในวันที่ 16 ธันวาคม ค.ศ. 2022 ที่คลินิกในกรุงโรมหลังเกิดโรคลูคีเมียแทรกซ้อน เขามีอายุ 53 ปี
แหล่งข้อมูลอื่น

แม่แบบ:Reprezentacija
ซินิชา มิฮายลอวิช ที่ TuttoCalciatori.net (ในภาษาอิตาลี)
ซินิชา มิฮายลอวิช ที่ National-Football-Teams.com
ตอมิสลัฟ นิกอลิช

| ตอมิสลัฟ นิกอลิช |
| --- | --- |
Томислав Николић
นีกอลิชในปี 2012

ประธานาธิบดีเซอร์เบีย
ดำรงตำแหน่ง 31 พฤษภาคม 2012 – 31 พฤษภาคม 2017
นายกรัฐมนตรี: มีร์โก เวตโควิช อิวิก้า ดาชิช อาเล็กซานดาร์ วูชิช
ก่อนหน้า: บอริส ทาดิช สลาวิกา ดูกิช เดยาโนวิช (รักษาการ)
ถัดไป: อาเล็กซานดาร์ วูชิช
ประธานสมัชชาแห่งชาติเซอร์เบีย
ดำรงตำแหน่ง 8 พฤษภาคม 2007 – 13 พฤษภาคม 2007
ก่อนหน้า: เปรดราก มาร์โควิช บอร์กา วูชิช (รักษาการ)
ถัดไป: มิลูติน มรคอนยิช (รักษาการ) โอลิเวอร์ ดูลิช
รองนายกรัฐมนตรียูโกสลาเวีย
ดำรงตำแหน่ง 12 สิงหาคม 1999 – 9 ตุลาคม 2000
นายกรัฐมนตรี: โมมีร์ บูลาโตวิช
ก่อนหน้า: วุค ดราชโควิช
ถัดไป: มิโรลจุบ ลาบุส
รองนายกรัฐมนตรีเซอร์เบีย
ดำรงตำแหน่ง 24 มีนาคม 1998 – 12 สิงหาคม 1999
นายกรัฐมนตรี: มีร์โก มาร์ยาโนวิช
ก่อนหน้า: ดรากาน ตอมิช
ถัดไป: เนบอจชา โชวิช
 
ข้อมูลส่วนบุคคล
เกิด:  (1952-02-15) 15 กุมภาพันธ์ ค.ศ. 1952 (72 ปี) กรากูเยวัตส์, เซอร์เบีย, ยูโกสลาเวีย
พรรคการเมือง: NRS (1990–1991) พรรคหัวรุนแรงเซอร์เบีย (1991–2008) พรรคเซอร์เบียก้าวหน้า (2008–2012)
คู่สมรส: ดราริกา นินโควิช
บุตร: 2 คน, รวมถึง ราโดเมียร์
ลายมือชื่อ: 
เว็บไซต์: เว็บไซต์ทางการ

ตอมิสลัฟ นิกอลิช (เซอร์เบีย: Томислав Николић, ออกเสียง: [tǒmislaʋ nǐkolit͡ɕ]; เกิด 15กุมภาพันธ์ 1952) เป็นอดีตนักการเมืองชาวเซอร์เบียซึ่งดำรงตำแหน่งประธานาธิบดีของเซอร์เบียตั้งแต่ปี 2012 ถึง 2017 อดีตสมาชิกพรรค Serbian Radical Party (SRS) ซึ่งเป็นพรรคการเมืองขวาจัด เขาลาออกจากพรรคนี้ในปี 2008 และก่อตั้งพรรคเซอร์เบียก้าวหน้า (SNS) ซึ่งเขาเป็นหัวหน้าจนถึงปี 2012
นิกอลิชเกิดในบาจเชตินา หมู่บ้านใกล้กับกรากูเยวัตส์ เป็นสมาชิกรัฐสภาจากพรรค SRS มายาวนาน เขาดำรงตำแหน่งรองนายกรัฐมนตรีของเซอร์เบียตั้งแต่ปี 1998 ถึง 1999 และรองนายกรัฐมนตรีของเซอร์เบียและมอนเตเนโกรในรัฐบาลผสมตั้งแต่ปี 1999 ถึง 2000 นิกอลิชเป็นรองหัวหน้าของพรรค SRS ตั้งแต่ปี 2003 และเขาดำรงตำแหน่งประธานรัฐสภาในช่วงสั้นๆ ของเซอร์เบียในปี 2007 ในปี 2008 เขาลาออกหลังจากไม่เห็นด้วยกับผู้นำพรรค วอยีสลาฟ เชเชลจ์ เกี่ยวกับความสัมพันธ์ของเซอร์เบียกับสหภาพยุโรปเนื่องจากนิกอลิชเห็นชอบให้เซอร์เบียเข้าร่วมสหภาพยุโรป ซึ่งเป็นการเคลื่อนไหวที่ถูกต่อต้านอย่างแข็งขันจากเชเชลจ์และฝ่ายของเขา นิกอลิชก่อตั้งพรรคเซอร์เบียก้าวหน้าซึ่งมีสมาชิกเดิมจากพรรค SRS หลายคนเข้าร่วม
นิกอลิชลงสมัครชิงตำแหน่งประธานาธิบดียูโกสลาเวียในการเลือกตั้งปี 2000 และได้อันดับที่สาม นอกจากนี้เขายังลงสมัครรับตำแหน่งประธานาธิบดีเซอร์เบียถึงสี่ครั้ง (ในการเลือกตั้งปี 2003, 2004, 2008 และ 2012) ในปี 2008 เขาได้รับคะแนนเสียงมากที่สุด แต่การเลือกตั้งถูกยกเลิกเนื่องจากมีผู้ออกมาใช้สิทธิ์น้อย ในขณะที่ในปี 2004 และ 2008 เขาถูกจัดให้เป็นอันดับสองตามหลัง บอริส ทาดิช ในปี 2012 เขาชนะทาดิชจนได้เป็นประธานาธิบดีเซอร์เบีย
ตฤศศูร

| ตฤศศูร |
| --- | --- |
มหานคร
ตามเข็มจากบน  ทิวนคร, อาสนวิหารมหานคร, แหลมโกทุนกัลลูร์ (Kodungallur), น้ำตกอติรัลปัฬฬิ (Athiralpalli), หอนาฬิกา, วังสักตันตัมปุรัน (Sakthan Thampuran Palace), วิหารวฏักกุนนาถัน
ตฤศศูรแสดงแผนที่รัฐเกรละตฤศศูรแสดงแผนที่ประเทศอินเดีย
พิกัด:  10°31′N 76°13′E﻿ / ﻿10.52°N 76.21°E﻿ / 10.52; 76.21
ประเทศ:  อินเดีย
รัฐ: รัฐเกรละ
เขต: เขตตฤศศูร
การปกครอง
 • ประเภท: รูปแบบนายกเทศมนตรี–สภา
 • องค์กร: เทศบาลตริศศูร
 • นายกเทศมนตรี: Ajitha Jayarajan  (CPI(M))
 • รองนายกเทศมนตรี: Beena Murali
 • ผู้บังคับการตำรวจ: Yathish Chandra G H IPS
พื้นที่
 • มหานคร: 101.42 ตร.กม. (39.16 ตร.ไมล์)
ความสูง: 2.83 เมตร (9.28 ฟุต)
ประชากร (2011)
 • มหานคร: 315,596 คน
 • ความหนาแน่น: 3,100 คน/ตร.กม. (8,100 คน/ตร.ไมล์)
 • รวมปริมณฑล: 1,854,783 คน
ภาษา
 • ทางการ: มลยาฬัม, อังกฤษ
เขตเวลา: UTC+5:30 (เวลามาตรฐานอินเดีย)
รหัสไปรษณีย์: 680XXX
รหัสโทรศัพท์: Thrissur: 91-(0)487, Irinjalakuda: 91-(0)480, Wadakancherry: 91-(0)4884, Kunnamkulam: 91-(0)4885
ทะเบียนพาหนะ: KL-08
ชายฝั่ง: 0 กิโลเมตร (0 ไมล์)
การรู้หนังสือ: 97.24%
เว็บท่า: www.thrissur.com
ความสำคัญ: เมืองหลวงทองคำแห่งอินเดีย, เมืองหลวงทางวัฒนธรรมแห่งเกรละ
ภูมิอากาศ: Am/Aw (เคิพเพิน)
หยาดน้ำฟ้า: 3,100 มิลลิเมตร (120 นิ้ว)
อุณหภูมิเฉลี่ยฤดูร้อน: 35 องศาเซลเซียส (95 องศาฟาเรนไฮต์)
อุณหภูมิเฉลี่ยฤดูหนาว: 20 องศาเซลเซียส (68 องศาฟาเรนไฮต์)
เว็บไซต์: www.corporationofthrissur.net
ตฤศศูร [ตฺริด-สูน] (มลยาฬัม: തൃശ്ശൂര്‍; ฮินดี: तृश्शूर; อังกฤษ: Thrissur) เป็นเมืองใหญ่เป็นอันดับ 4 และเป็นเขตปริมณฑลใหญ่เป็นอันดับ 3 ของรัฐเกรละ (ประชากร 1,854,783 คน) และเป็นเมืองใหญ่เป็นอันดับ 20 ของประเทศอินเดีย ยังเป็นศูนย์กลางการปกครองของเขตตฤศศูร เมืองสร้างอยู่รอบเนินเขาที่มีพื้นที่ราว 65 เอเคอร์ เรียกว่า เตกกินกาฏไมตานัง ซึ่งเป็นที่ตั้งของโบสถ์วฏักกุนนาถัน ตฤศศูรเคยเป็นเมืองหลวงของอาณาจักรโคชิน เมืองตั้งอยู่ห่างจากติรุวนันตปุรัม (เมืองหลวงของรัฐ) ไปทางทิศตะวันตกเฉียงเหนือประมาณ 300 กิโลเมตร เมืองนี้เป็นที่รู้จักในฐานะเมืองหลวงทางวัฒนธรรมของรัฐเกรละ หนึ่งในเทศกาลสำคัญของเมืองคือ "ตฤศูรปูรัม" ที่มีชื่อเสียงดังระดับโลกเป็นที่สนใจของนักท่องเที่ยวมากมาย
ตาร์ราซา

| ตาร์ราซา |
| --- | --- |
เมือง
   ธง ตราอาร์ม
ตาร์ราซาที่ตั้งเมืองตาร์ราซาในประเทศสเปน
พิกัด: 41°34′12″N 2°00′47″E﻿ / ﻿41.570°N 2.013°E﻿ / 41.570; 2.013
ประเทศ:  สเปน
แคว้น:  แคว้นกาตาลุญญา
จังหวัด: บาร์เซโลนา
โกมาร์กา: บัลแยซุกซีดันตัล
การปกครอง
 • นายกเทศมนตรี: ฌอร์ดี บัลยาร์ต (โตตปาร์ตาร์ราซา)
พื้นที่
 • ทั้งหมด: 70.2 ตร.กม. (27.1 ตร.ไมล์)
ความสูง: 286 เมตร (938 ฟุต)
ประชากร (2018)
 • ทั้งหมด: 218,535 คน
 • ความหนาแน่น: 3,100 คน/ตร.กม. (8,100 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 08221 ถึง 08229
ภาษาราชการ: ภาษากาตาลาและภาษาสเปน
ภูมิอากาศ: Cfa
เว็บไซต์: www.terrassa.cat
ตาร์ราซา (กาตาลา: Terrassa; สเปน: Tarrasa) เป็นเมืองในภาคกลาง-ตะวันออกของแคว้นกาตาลุญญา ประเทศสเปน ตั้งอยู่ในจังหวัดบาร์เซโลนา ในแอ่งชายฝั่งกาตาลาบริเวณตีนเขาชายฝั่งกาตาลา (เขตสงวนธรรมชาติซันยูแร็นซ์ดัลมุน) ห่างจากนครบาร์เซโลนาและทิวเขามุนซาร์รัตประมาณ 20 กิโลเมตร และ 18 กิโลเมตรตามลำดับ ระดับความสูงเฉลี่ยของเมืองอยู่ที่ 277 เมตรเหนือระดับทะเล ปัจจุบันตาร์ราซาเป็นเมืองที่มีประชากรมากเป็นอันดับที่สามในแคว้นกาตาลุญญา รองจากบาร์เซโลนาและลุสปิตาแล็ตดายูบรากัต
ดัชชีชเลสวิช

ดัชชีชเลสวิช (อังกฤษ: Duchy of Schleswig) หรือ ดัชชีจัตแลนด์ใต้ (เดนมาร์ก: Sønderjylland, เดนมาร์ก: Hertugdømmet Slesvig) เป็นดัชชีที่มีพื้นที่อยู่ระหว่างจุดห่างจากพรมแดนเยอรมนี–เดนมาร์กปัจจุบันขึ้นไปทางเหนือ 60 กิโลเมตร และลงมาทางใต้ 70 กิโลเมตร ซึ่งเป็นบริเวณที่รู้จักกันในภาษาอังกฤษว่า "Sleswick" (สเลสวิก) ความสัมพันธ์ของบริเวณนี้อยู่ที่การขนส่งสินค้าระหว่างทะเลเหนือกับทะเลบอลติก ที่เชื่อมเส้นทางการค้าของรัสเซียกับเส้นทางการค้าตามลำน้ำไรน์และฝั่งทะเลแอตแลนติก
ดูเพิ่ม

ดัชชี
รายชื่อดยุกแห่งชเลสวิช
ทรภังคา

| ทรภังคา |
| --- | --- |
มหานคร

ทรภังคาที่ตั้งในรัฐพิหารแสดงแผนที่รัฐพิหารทรภังคาทรภังคา (ประเทศอินเดีย)แสดงแผนที่ประเทศอินเดียทรภังคาทรภังคา (ทวีปเอเชีย)แสดงแผนที่ทวีปเอเชีย
พิกัด:  26°10′N 85°54′E﻿ / ﻿26.17°N 85.9°E﻿ / 26.17; 85.9
ประเทศ: อินเดีย
รัฐ: รัฐพิหาร
แคว้น: มิถิลา
เขต: ทรภังคา
การปกครอง
 • ประเภท: องค์การเทศบาล
 • องค์กร: องค์การเทศบาลทรภังคา
 • Mayor: Baijanti Devi Khedia
 • Deputy Mayor: Sri. Badruzzma Khan
 • Municipal commissioner: Sri. Nagendra Kumar Singh, BAS
 • MP: Gopal Jee Thakur, BJP
 • MLC: Dr. Dilip Kumar Choudhary & Dr. Madan Mohan Jha INC Sunil Kumar Singh BJP
ความสูง: 52 เมตร (171 ฟุต)
ประชากร (2011)
 • ทั้งหมด: 267,348 คน
ภาษา
 • ทางการ: ฮินดี
 • ภาษาทางการอื่น: อูรดู
 • ภาษาท้องถิ่น: ไมถิลี, อังกฤษ
เขตเวลา: UTC+5:30 (IST)
PIN: 846001–846007
รหัสโทรศัพท์: 06272
รหัส ISO 3166: IN-BR
ทะเบียนพาหนะ: BR-07
อัตราส่วนเพศ: 910:1000 ♂/♀
Lok Sabha constituency: Darbhanga
Vidhan Sabha constituency: Darbhanga, Darbhanga Rural, Bahadurpur, Keoti, Jale, Kusheshwar Asthan, Gaura Bauram, Benipur, Alinagar, Hayaghat
เว็บไซต์: darbhanga.bih.nic.in
ทรภังคา (ฮินดี: दरभंगा) เป็นองค์การเทศบาลในรัฐพิหาร ประเทศอินเดีย เป็นที่ตั้งสำนักงานเขตทรภังคา ในอดีตเป็นศูนย์กลางการปกครองของราชทรภังคา และเมืองหลวงของแคว้นมิถิลา
ทริกเวอ ลี

| ทริกเวอ ลี |
| --- | --- |


เลขาธิการสหประชาชาติ
ดำรงตำแหน่ง 2 กุมภาพันธ์ 1946 – 10 พฤศจิกายน 1952
ก่อนหน้า: แกลด์วิน เจบบ์ (รักษาการ)
ถัดไป: ด๊าก ฮัมมาร์เฮิลด์
 
ข้อมูลส่วนบุคคล
เกิด: 16 กรกฎาคม ค.ศ. 1896(1896-07-16) ออสโล สหราชอาณาจักรสวีเดนและนอร์เวย์
เสียชีวิต: 30 ธันวาคม ค.ศ. 1968(1968-12-30) (72 ปี) ไกโล นอร์เวย์
เชื้อชาติ:  นอร์เวย์
ศาสนา: นิกายลูเธอร์/คริสตจักรนอร์เวย์[ต้องการอ้างอิง]
พรรคการเมือง: พรรคแรงงานนอร์เวย์
ลายมือชื่อ: 

ทริกเวอ ลี (นอร์เวย์: Trygve Lie; 16 กรกฎาคม 1896 – 30 ธันวาคม 1968) เป็นนักการเมือง ผู้นำกรรมกร เจ้าหน้าที่รัฐและผู้ประพันธ์ชาวนอร์เวย์ เขาเป็นรัฐมนตรีต่างประเทศนอร์เวย์ระหว่างปีวิกฤตของรัฐบาลนอร์เวย์พลัดถิ่นในกรุงลอนดอนตั้งแต่ปี 1940 ถึง 1945 ตั้งแต่ปี 1946 ถึง 1952 เขาเป็นเลขาธิการสหประชาชาติคนแรก ลีมีชื่อเสียงเป็นนักการเมืองที่เน้นการปฏิบัติและเด็ดเดี่ยว